Alert, Nunavut

Alert era o asentamento permanente máis setentrional da Terra, localizado no nordeste da illa Ellesmere no mar de Lincoln, Nunavut, Canadá. Segundo o censo de 2006 tiña 5 habitantes permanentes,Véxase en: Statistics Canada . mais no censo de 2021 xa non tiña poboación permanente., 

 Características 
Ademais de funcionarios e militares que residen só unha parte do ano. Posúe unha base militar canadense cunha estación meteorolóxica do Servizo de Meteoroloxía do Canadá. A estación ten unha estrada de 6 km de lonxitude até o aeroporto, e esta estrada, así como o aeroporto de Alert, tamén son a estrada e o aeroporto máis ao norte do mundo. O acceso ao sitio está moi regulado. A estación meteorolóxica tamén é lugar de investigacións do cambio climático e da contaminación no Ártico.

 Clima 
Alert ten un clima polar, extremadamente frío e seco, e está cuberta de neve 11 meses ao ano. O mes máis quente, xullo, ten unha temperatura media de 3,3 °C e a media anual de precipitacións é de só 153,8 mm. A maioría das precipitacións son en forma de neve e prodúcense entre xullo e setembro. Alert ve moi pouca neve durante o resto do ano, non obstante son moi frecuentes as xeadas.

 Notas 

 Véxase tamén 
 Ligazóns externas 
 The Canadian Encyclopedia: Alert, Nunavut  

Categoría:Localidades do Canadá
Categoría:Nunavut